
פרוטוקול מס' 492
מישיבת ועדת החוקה חוק ומשפט
יום ראשון, כ"ז באייר התשס"ה (5 ביוני 2005), שעה 10:00



סדר היום :	1. תקנות הסנגוריה הציבורית (חובת תשלום של זכאים לייצוג)(תיקון) התשס"ה
		2. נוסח סעיף 22א' וסעיף 23 לחוק הסנגוריה הציבורית






נכחו:		

חברי הוועדה:	מיכאל איתן – היו"ר 
		רוני בר-און



 



יועצת משפטית:     עו"ד אפרת רוזן

			

מנהלת הועדה :       דורית ואג 

 תקנות הסנגוריה הציבורית (חובת תשלום של זכאים לייצוג)(תיקון) התשס"ה

היו"ר - מיכאל איתן:
	
	בוקר טוב, במה אנחנו עוסקים עכשיו? 

אפרת  רוזן  :

	אישור תקנות הסנגוריה הציבורית. 

	במסגרת חוק  - הסעיף קבע שחובת תשלום של זכאים לייצוג, כל פטור יינתן לפי הנחיות שקובעת הסנגוריה – 

היו"ר - מיכאל איתן:

	באישור ועדת החוקה?

אפרת  רוזן  :

	התקנות הן באישור ועדת החוקה, והתקנות האלה בעצם באות להשלים את החקיקה. 

היו"ר - מיכאל איתן:

	תיקון תקנה 1 – 	 בתקנה 1(ב) לתקנות הסנגוריה הציבורית (חובת תשלום של זכאים לייצוג) התש"ס-2000 (להלן- התקנות העיקריות), בסופה יבוא "זולת אם נפרס התשלום נדחה או שניתן לגביו פטור לפי הנחיות הסנגור הציבורי הארצי מכוח תקנה 2. "

	במקום תקנה 2 יבוא-  "הסנגור הציבורי הארצי רשאי לקבוע הנחיות לעניין אופן ביצוע התשלום, לרבות דחיית מועדו, פריסתו או אפשרות מתן פטור ממנו; פטור מתשלום יינתן במקרים חריגים שבהם בהתחשב בהכנותיו, ברכושו ובחובותיו המוכרחים של המבקש, אין ביכולתו לשלמו."

ענבר רובינשטיין:

	מה שבעצם קרה, שהייתה סמכות לבתי המשפט, לשופטים לתת פטורים, ותיקנו את הסמכות של השופטים, העבירו את הסמכות לסנגור הארצי. 

היו"ר - מיכאל איתן:

	יש עוד משהו להגיד על זה? 

	נביא את זה להצבעה.

	תקנות הסנגוריה הציבורית, אנחנו בזמנו הייתה סמכות למתן פטור מהתשלום שהנאשם משלם, המיוצג משלם לסנגוריה הציבורית, זה היה בסמכות בית המשפט, העברנו את זה לסמכות – האוצר ביקש שזה יעבור לסמכות הסנגוריה הציבורית. היה על זה דיון ארוך מאוד כאן בוועדה , עלו כל מיני נושאים. אבל אז הסוף היה שהותקנו איזה שהן תקנות, שהיום אנחנו צריכים לאשר אותן. 

	התקנה שנקבעה היא מצורפת כאן, נוסח תקנות הסנגוריה הציבורית, חובת תשלום של הזכאים לייצוג, כאן יש סעיף אחד – נאשם מחוסר אמצעים שהכנסתו אינה עולה על מחצית הסכום הקבוע בתקנה 2(א)(1) לתקנות הסנגוריה הציבורית (ייצוג נאשמים מחוסרי אמצעים) התשנ"ו-1996 – 110 שקלים חדשים.   (2) לגבי נאשם מחוסר אמצעים שהכנסתו עולה על הסכום האמור בפסקה (1) – 274 שקלים חדשים.  
	
	לגבי נאשם שבית המשפט הורה למנות לו סניגור לפי סעיף 18(ב) – 

רוני בר-און :

	סעיף 2 שונה, 

היו"ר - מיכאל איתן:

	כן, עכשיו סעיף 2 שונה,  אנחנו בזה צריכים לאשר. זה מקובל על כולם. 

	מי בעד?   מי נגד?     סיימנו את הישיבה. 





הישיבה ננעלה בשעה 10:15 

